Okresná prokuratúra Rožňava 
Nám. 1. mája, 048 01 Rožňava 1

Sp. zn. : Pv 867/12/8808	Rožňava, 22.1.2015
EEČ : 2-67-18-2015

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Rožňava
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 4.12.2012, spisová značka Pv 867/12/8808, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 10.09.2012 okolo 10.00 hod. v obci XXXXX, okres XXXXX, vošiel do dvora rodinného neoploteného rodinného domu č. 67, kde vnikol do pivnice takým spôsobom, že za pomoci kovovej tyče na vchodových dverách vytrhol kovovú reťaz, zaistenú visiacim zámkom, z ktorej odcudzil ponorné čerpadlo, fúrik a drevenú lavicu, ktorá bola uložená pri dverách vedúcich do priestorov domu, následne z neuzamknutej drevárne odcudzil cirkulár bez motora a zo strechy senníka - 7 ks vlnitých plechov, rozmerov: 2x1 m, čím poškodenému XXXXX spôsobil škodu vo výške XXXXX,- €, 

Uznesením prokurátora Okresnej prokuratúry XXXXX zo dňa 4.12.2012, spisová značka Pv 867/12/8808, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
Uznesením okresného prokurátora v Rožňave, sp. zn. Pv 867/2012 zo dňa 04.12.2012,  bolo podľa § 216 ods. 1 písm. a), b), c) Tr. por. podmienečne zastavené trestné stíhanie vedené proti obvinenému XXXXX za prečin krádeže podľa § 212 ods. 2 písm. a) Tr. zák. v súbehu s prečinom porušovania domovej slobody podľa § 194 ods. 1 Tr. zák., som takto na tom skutkovom základe, že 
dňa 10.09.2012 okolo 10.00 h v obci XXXXX, okres XXXXX, vošiel do dvora neoploteného rodinného domu č. 67, kde vnikol do pivnice takým spôsobom, že za pomoci kovovej tyče na vchodových dverách vytrhol kovovú reťaz, zaistenú visiacim zámkom, z ktorej odcudzil ponorné čerpadlo, fúrik a drevenú lavicu, ktorá bola uložená pri dverách vedúcich do priestorov domu, následne z neuzamknutej drevárne odcudzil cirkulár bez motora a zo strechy senníka - 7 ks vlnitých plechov, rozmerov: 2x1 m, čím poškodenému XXXXX spôsobil škodu vo výške XXXXX €. 
Podľa § 216 ods. 2 Tr. por. bola obvinenému určená skúšobná doba v trvaní 24 (dvadsaťštyri) mesiacov. 
Uznesenie o podmienečnom zastavení trestného stíhania nadobudlo právoplatnosť dňa 31.12.2012, skúšobná doba teda uplynula dňa 31.12.2014. 
Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje.
Preskúmaním príslušného spisového materiálu, došlých správ z Obecného úradu v  XXXXX a Obvodného oddelenia PZ SR v XXXXX, som zistil, že obvinený v skúšobnej dobe viedol riadny život, nedopustil sa trestného činu. Toho času nie je proti nemu vedené žiadne trestné stíhanie, po 04.12.2012 v registri trestov iný záznam nemá. 
Z informačného systému - Ústredná evidencia priestupkov Ministerstva vnútra Slovenskej republiky bolo zistené, že XXXXX bol v rozkaznom konaní Odboru všeobecnej vnútornej správy, Okresného úradu XXXXX uznaný vinným z priestupku proti občianskemu spolunažívaniu podľa § 49 ods. 1 písm. d) zákona č. 372/1990 Zb. o priestupkoch v znení neskorších predpisov,  ktorého priestupku sa dopustil dňa 26.07.2014, teda v čase plynutia doby podmienečne zastaveného trestného stíhania, avšak tento čin, ktorý bol kvalifikovaný ako priestupok, nie je takého charakteru a závažnosti, ktorý by odôvodňoval vydanie uznesenia o pokračovaní v trestnom stíhaní obvineného XXXXX.  
Z vyššie uvedených skutočností vyplýva, že obvinený v skúšobnej dobe podmienečného zastavenia trestného stíhania splnil podmienky uvedené v ustanovení § 217 ods. 1 Tr. por., a preto bolo potrebné rozhodnúť tak, ako je to uvedené vo výrokovej časti tohto uznesenia. 
	V zmysle § 217 ods. 4 Tr. por. právoplatnosťou tohto uznesenia nastávajú účinky zastavenia trestného stíhania (§ 9 ods. 1 písm. e) Tr. por.).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ondrej Orosz
prokurátor